

**МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ**

**ЦЕНТЪР ЗА ОЦЕНКА НА РИСКА**

**ПО ХРАНИТЕЛНАТА ВЕРИГА**

**Приложение 1**

**Процедура за подаване на сигнали за борба с корупцията**

Сигнал за незаконни или неправилни, пораждащи съмнение за корупция действия или бездействия на служители от администрацията на ЦОРХВ, както и сигнали по повод качеството на предоставяните административни услуги, могат да се подадат по един от следните начини:

- на e-mail: corhv@mzh.government.bg

- на адреса на ЦОРХВ до директора на ЦЕНТЪРА на адрес :гр. София, бул. Цар Борис III, № 136, ет. 11;

- на телефон 02/4273056;

- чрез пощенска кутия за сигнали за нарушения – В административната сграда на ЦОРХВ, находяща се гр. София, бул. Цар Борис III, № 136, ет. 11 (срещу асансьорното помещение) е поставена, заключена пощенска кутия с надпис: „Сигнали за корупция срещу служители от ЦОРХВ“. Служители на ЦОРХВ и външни за организацията лица, могат да подават в сигнали за корупция и корупционни практики извършвани от служители на ЦОРХВ. Пощенската кутия се проверява веднъж седмично от технически сътрудник при дирекция ФАПОЧР, като предава постъпилите писма/сигналите на директора на ЦОРХВ

Не се разглеждат:

• Анонимни предложения или сигнали. След анализ и преценка, за анонимни сигнали могат да се считат:

- получени по пощата, без посочени две имена, адрес за кореспонденция и без саморъчно положен подпис от лицето, подало сигнала;

- сигнали по електронната поща, без посочени две имена, адрес за кореспонденция или телефон;

- сигнали по телефона, без посочени две имена и адрес за кореспонденция.

За анонимни се считат и сигнали, за които от страна на ЦЕНТЪРА е направен опит за свързване с подателите с оглед на получаване на допълнителна информация по сигналите и лицата не са открити на посочените от тях адрес за кореспонденция, e-mail адрес или телефон за връзка.

• Сигнали, отнасящи се до нарушения, извършени преди повече от две години;

• Сигнали, подадени повторно по въпрос, по който е извършена проверка и е постановено решение, освен ако са във връзка с изпълнение на решението или се основават на нови факти и обстоятелства.

Сигналите, които се подават в ЦОРХВ следва да са относими само и единствено към нарушения, извършени от служители на ЦЕНТЪРА.

Сигналите трябва да съдържат достатъчно информация, която да потвърждава изнесените от сигналоподателя данни за нарушения. При необходимост следва да се представят допълнителни данни и информация по законоустановения ред.